# 

# Materiál na rokovanie

**Hospodárskej a sociálnej rady SR**

# dňa 5.11.2018

**k bodu č. 7)**

**Stanovisko ZMOS**

**k návrhu zákona, ktorým sa mení a dopĺňa zákon č. 513/2009 Z. z. o dráhach a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony**

**Všeobecne k návrhu:**

Cieľom návrhu zákona je zabezpečiť transpozíciu smernice E o interoperabilite železničného systému v Európskej únii, smernice o bezpečnosti železníc a smernice o otvorení trhu so službami vnútroštátnej železničnej osobnej dopravy a o správu železničnej infraštruktúry.

Na železničnú agentúru EÚ sa nemalá časť kompetencií deleguje v súvislosti s prijatím smerníc o interoperabilite a bezpečnosti, a to v oblasti vydávania povolenia na uvedenie na trh železničných vozidiel a vydávania bezpečnostného osvedčenia.

Zároveň sa smernicou o otvorení trhu má dobudovať jednotný európsky železničný priestor prostredníctvom rozšírenia zásady otvoreného prístupu na trh vnútroštátnej železničnej dopravy.

Prístup k železničnej infraštruktúre sa zabezpečuje všetkým železničným podnikom, nie len železničným podnikom, ktoré majú sídlo v Slovenskej republike, avšak za splnenia podmienok ustanovených v zákone.

V neposlednom rade sa navrhuje úprava ustanovení zákona č. 513/2009 Z. z. o dráhach a zákona č. 514/2009 Z. z. o doprave na dráhach, týkajúca sa výkonu činností overovania a schvaľovania spôsobilosti určených technických zariadení pred uvedením do prevádzky, ktoré sa ponechávajú len na poverené právnické osoby, vzdelania pre uchádzačov o vydanie preukazu rušňovodiča vzhľadom na akútny nedostatok rušňovodičov, označenia železničných staníc a železničných zastávok v jazyku národnostných menšín a podmienok a postupu verejnej súťaže na zatvorenie zmluvy o dopravných službách vo verejnom záujme.

**Pripomienky k návrhu:**

ZMOS nemá k predloženému návrhu žiadne pripomienky.

**Záver:**

ZMOS navrhuje, aby Hospodárska a sociálna rada SR odporučila návrh zákona na ďalšie legislatívne konanie.

**Michal Sýkora**

**predseda ZMOS**